എംസോണ്‍ റിലീസ് - 1234 http://www.malayalamsubtitles.org/ www.facebook.com/msonepage
ലിയോ...
ലിയോപോള്‍ഡോ!
യുവാന്‍ ഹോസെ...
ലിയോ!
ലിയോപോള്‍ഡോ, ആരാ ഇത് ചെയ്തത്?
വാ...
...വാ മോനേ.
പേടിക്കണ്ട, വാ. ഞാന്‍ നോക്കിക്കോളാം നിന്നെ.
അങ്ങനെ തന്നെ. വാ.
അങ്ങനെ വാ.
ഇല്ല!
യേശുവിന്‍റെ രക്തമേ, യേശുവിന്‍റെ രക്തമേ, എന്നെ രക്ഷിക്കണേ...
...യേശുവിന്‍റെ രക്തമേ, എന്നെ രക്ഷിക്കണേ, യേശുവിന്‍റെ രക്തമേ, എന്നെ രക്ഷിക്കണേ...
...യേശുവിന്‍റെ രക്തമേ, എന്നെ രക്ഷിക്കണേ, യേശുവിന്‍റെ രക്തമേ, യേശുവിന്‍റെ രക്തമേ, എന്നെ രക്ഷിക്കണേ.
ലിയോപോള്‍ഡോ!
ലിയോ!
എന്‍റെ ദൈവമേ! ഓഹ്, എന്‍റെ പൊന്നു ദൈവമേ.
പരിഭാഷ: ഷിഹാബ് എ ഹസ്സന്‍ FB: shihab.jub / ടെലഗ്രാം: @shihabmsone
ദി ഹൌസ് അറ്റ് ദി എന്‍ഡ് ഓഫ് ടൈം.
ഡൂല്‍സെ അലിഡ ഡി ലോസ് ഏഞ്ചല്‍സ്,
യുവാന്‍ ഹോസെ ഹെര്‍ണാണ്ടസ്, മകന്‍ ലിയോപോള്‍ഡോ ഹെര്‍ണാണ്ടെസ് എന്നിവരുടെ കൊലപാതകത്തില്‍ ആരോപണങ്ങളും തെളിവുകളും
അനുസരിച്ച് നിങ്ങള്‍ കുറ്റക്കാരിയാണെന്ന് കോടതി കണ്ടെത്തിയിരിക്കുന്നു, ആയതിനാല്‍ പരമാവധി ജയില്‍ ശിക്ഷ വിധിക്കുന്നു.
പരിഭാഷ: ഷിഹാബ് എ ഹസ്സന്‍ FB: shihab.jub / ടെലഗ്രാം: @shihabmsone
30 വര്‍ഷങ്ങള്‍ക്ക് ശേഷം.
നവംബര്‍ 2011.
30 വര്‍ഷങ്ങള്‍ കഴിഞ്ഞിട്ടും ഒരു മാറ്റവുമില്ല.
ഞാന്‍ സമയമെടുത്ത് വൃത്തിയാക്കിയിട്ടുണ്ട്. ഭക്ഷണവും, കറണ്ടും, വെള്ളവുമൊക്കെയുണ്ട്.
കുറഞ്ഞപക്ഷം ജയിലിനേക്കാള്‍ സുഖകരമായിരിക്കും
ഡൂല്‍സെ ഇത് നേരിട്ടെ പറ്റൂ, നിങ്ങളുടെ പ്രായത്തിലുള്ള സ്ത്രീകള്‍ക്ക് നിയമം നല്‍കുന്ന പരിഗണനയാണിത്.
മതി, ഓടിയത്!
പതുക്കേ!
ശ്വാസം വിട്!
റോഡ്രിഗോ, വേഗം വാ!
അതേ, എന്താ ഇത്ര ധൃതി?
തെണ്ടിത്തിരിഞ്ഞു നടന്ന് ഹോംവര്‍ക്ക് ചെയ്യാന്‍ മറക്കണ്ട! പറഞ്ഞത് കേട്ടോ?
പിന്നെ വൈകിയിങ്ങ് വന്നേക്കരുത്.
അളിഞ്ഞു നാശമായി വന്നു കേറരുത്,
കാരണം ഇതൊക്കെ അലക്കി തേച്ച് വെക്കേണ്ടത് ഞാനാ!
പിന്നെ, ആ പെണ്ണുമ്പിള്ളക്ക് രണ്ട് ജന്തുക്കളായ ആണ്‍മക്കളുണ്ടെന്ന് അയല്‍പക്കക്കാരെക്കൊണ്ട് പറയിക്കുന്നത് എനിക്കിഷ്ടമേയല്ല!
വരാനെങ്ങാന്‍ വൈകിയാലുണ്ടല്ലോ, മാതാവാണെ, രണ്ടിനെം ഞാന്‍ ശരിയാ...
ഏയ്, പിള്ളേരേ...!
സ്തുതി!
കര്‍ത്താവ് അനുഗ്രഹിക്കട്ടെ!
ഗുഡ് ആഫ്റ്റര്‍നൂണ്‍. സുഖം തന്നെയല്ലേ?
ഞാനീ ഇടവകയിലെ വികാരിയാണ്. നിങ്ങളെ കാണാന്‍ കഴിഞ്ഞതില്‍ സന്തോഷം.
നിങ്ങള്‍ തിരിച്ചു വരുന്ന വാര്‍ത്ത കേട്ടിരുന്നു, അതുകൊണ്ട് സ്വാഗതം ചെയ്യാന്‍ വന്നതാണ്.
നന്ദി.
ഞാന്‍ അകത്തേക്ക് വന്നോട്ടേ?
എനിക്ക് നിങ്ങളോട് സംസാരിക്കണം.
എന്തിനാണ് ഫാദര്‍, നിങ്ങള്‍ വന്നത്?
എന്‍റെ വിശ്വാസമൊക്കെ വര്‍ഷങ്ങള്‍ക്ക് മുന്നേ നഷ്ടപ്പെട്ടു.
ഈ വീട്ടിലേക്ക് തിരുവചനവുമായാണ് ഞാന്‍ വന്നത്.
നമുക്ക് വിഷയത്തിലേക്ക് കടക്കാം.
പറയൂ,
താങ്കള്‍ക്കെന്താണ് വേണ്ടത്?
ഒരു വൈദികന്‍ എന്ന നിലയില്‍ ഞാന്‍ ഏറ്റവുമധികം ഇഷ്ടപ്പെടുന്നതെന്താണെന്നറിയാമോ?
സ്ത്രീകളെ സ്പര്‍ശിക്കാതെയുള്ള ജീവിതം?
കുഞ്ഞുങ്ങളുടെ പുഞ്ചിരി.
അഞ്ചു വര്‍ഷങ്ങള്‍ക്ക് മുന്‍പ് ഞങ്ങള്‍ 'ഹാന്‍ഡ് ഓഫ് ഗോഡ്' അനാഥാലയം ആരംഭിച്ചു.
എച്ചിലിന്‍റെ രുചിയറിഞ്ഞ കുഞ്ഞുങ്ങളുടെ പുഞ്ചിരി കാണുന്നത് നിങ്ങളുടെ,
സ്വന്തം കണ്ണുകള്‍ കൊണ്ട് ദൈവത്തെ കാണുന്നത് പോലെയാണ്.
മിസിസ്. ഡൂല്‍സെ...
ഇവിടെ, ഈ വീട്ടില്‍ വച്ച് നിങ്ങള്‍ ചെയ്തെന്നവര്‍ പറയുന്ന എല്ലാ തിന്മകളെക്കുറിച്ചും എനിക്കറിയാം.
പക്ഷേ ദൈവമെന്നോട് സംസാരിച്ചു, ഞാന്‍ അതൊന്നും വിശ്വസിക്കാന്‍ തയ്യാറല്ല.
തന്‍റെ കുഞ്ഞുങ്ങളുടെ പുഞ്ചിരി കണ്ട ഒരമ്മക്ക്, അവരുടെ ജീവനെടുക്കാന്‍ എങ്ങനെയാണ് സാധിക്കുക.
ഇതെന്തിനുള്ള സ്ഥലമാണ്?
ഈ വീട്ടില്‍ ആദ്യം കയറിയപ്പോള്‍ ഞാന്‍ എന്നോട് ചോദിച്ച ചോദ്യം.
ഇവിടെയാണോ അതെല്ലാം സംഭവിച്ചത്?
ഇവിടെ വച്ചാണ് ഞാനെന്‍റെ മക്കളില്‍ ഒരാളെ അവസാനമായി കണ്ടത്.
ആരാണത് ചെയ്തത്?
ഭര്‍ത്താവിന്‍റെ മൃതദേഹത്തിനരികില്‍ നിന്നാണ് പോലീസ് നിങ്ങളെ കണ്ടെത്തിയത്. നിങ്ങളുടെ കുഞ്ഞിന്‍റെ രക്തവും,
നിങ്ങളുടെ വിരലടയാളങ്ങളും ആ കത്തിയിലുണ്ടായിരുന്നു.
ആരാണ് ഡൂല്‍സെ, അത് ചെയ്തത്?
പറയൂ...
...നിങ്ങള്‍ക്കെന്നെ വിശ്വസിക്കാം.
ഈ വീടാണത് ചെയ്തത്.
എന്ത്?
ഞാനാ കത്തിയില്‍ തൊട്ടില്ല...
... അവരാണത് ചെയ്തത്. അതിക്രമിച്ചു കയറിയവര്‍.
അവരെന്‍റെ ഭര്‍ത്താവിനെ കൊന്ന്, എന്‍റെ മകനെ എടുത്തോണ്ട് പോയി.
പോലീസിനൊരിക്കലും അവരെ കണ്ടുപിടിക്കാന്‍ കഴിയില്ല, ഞാനാണ് കൊന്നതെന്നാണവര്‍ കരുതുന്നത്.
സാധനം കൊണ്ടുവന്നിട്ടുണ്ടോ?
നീ വെള്ളം കുടിച്ചോ?
എന്നാ വാ, പോകാം!
വണ്‍, ടു, ത്രീ!
ഇത് തീരെ ചെറുതാണ്!
ഓട്! ബേസിലേക്ക് പോ! പോ!
ഗട്ട്!
സര്‍, സര്‍...അത്... എവിടെയാണെന്നറിയാമോ...?
എന്ത് എവിടെയാണെന്നറിയാമോ ന്നാ?
എവിടെയാണ്..?
- എവിടെയാണാ നായിന്‍റെ മോന്‍ - ഓടിക്കോ!
സറായ്! സറായ്! സറായ്!
എന്തൊരു നാറ്റമാ നിന്നെ! പോ ഇവിടന്ന്!
- എന്താ നിന്‍റെ പ്രശ്നം? - അതിനിപ്പോ എന്താ?
സറായിയോട് മുട്ടുന്നവര്‍, എന്നോട് മുട്ടാന്‍ വാ!
അതെന്താ? നിനക്ക് സറായിയോട് പ്രേമമാണോ?
നീയേ, കൊച്ചു കുഞ്ഞാ.
അതിന്? നിനക്കസൂയയല്ലേടാ, പൊട്ടാ?
അതേ, കുറച്ച് കൂടിപ്പോയി.
ഇന്നാ! പിടിച്ചോ!
പോ! വാങ്ങിക്കൊ റോഡ്രിഗോ! വാങ്ങിക്കൊ റോഡ്രിഗോ! വാങ്ങിക്കൊ റോഡ്രിഗോ!
ഇനിയെന്ത് ചെയ്യും?
അടി മേടിക്കാന്‍ കുണ്ടി റെഡിയാക്കി വച്ചോ.
ഞാനെന്താ പറഞ്ഞിരുന്നത്?
ഞാനെന്താ ലിയോപോള്‍ഡോ നിന്നോട് പറഞ്ഞത്?
ഇത് ഹോംവര്‍ക്ക് ചെയ്യേണ്ട സമയമല്ലേ.
നിനക്കെന്തെങ്കിലും പറയാനുണ്ടോ?
പറയ്, ലിയോപോള്‍ഡോ! നിനക്കെന്തെങ്കിലും പറയാനുണ്ടോ ?
റോഡ്രിഗോയെ മമ്മീടെ മുറിയില്‍ കിടത്തിയുറക്കിയില്ലേ...
നീ ചോദിച്ചതിന് മറുപടി പറഞ്ഞാല്‍ മതി!
നീയല്ലേ മൂത്തത്? നീയല്ലേ നേര്‍വഴിക്ക് നടത്തേണ്ടവന്‍?
മമ്മി...
പറയ്.
എനിക്കു മമ്മിയെ ഒത്തിരി ഇഷ്ടാ.
മമ്മി...
പറയ്...
എനിക്ക് വിശക്കുന്നു.
ഉണ്ടാക്കിയതൊക്കെ തീര്‍ന്നു. ഇനി നാളെ ഉണ്ടാക്കിത്തരാം.
ഞാനിത് ചെയ്തു കഴിയുമ്പോ, മമ്മിടെ മുറിയിലേക്ക് വന്നോട്ടേ?
നീയിപ്പോ വലിയ കുട്ടിയായി, ലിയോപോള്‍ഡോ.
പക്ഷേ മമ്മീ...
ഞാന്‍ നിന്നോടെത്ര തവണ പറഞ്ഞിട്ടുണ്ട്,
നീയും, നിന്‍റെ അനിയനും, ഞാനും... പിന്നെ ഡാഡിയും മാത്രേ ഇവിടുള്ളൂ.
എന്താ അത്?
ചന്ദ്രന്‍, ഒരു മാന്ത്രികക്കല്ല്.
ആണോ, ശരിക്കും...
അതേ, ശരിക്കും.
എന്തിനാ ഇത്?
നിനക്കെപ്പോ പേടി തോന്നിയാലും, ഇത് മുറുക്കി പിടിച്ചാല്‍ മതി, ഞാന്‍ നിന്നെ നോക്കിക്കോളാം.
ശരിക്കും?
ഞാനെപ്പോഴെങ്കിലും നിന്നോട് നുണ പറഞ്ഞിട്ടുണ്ടോ?
നീയങ്ങനെ ചെയ്യില്ലേ?
സ്തുതി പറയുന്നില്ലേ?
എന്നെ അനുഗ്രഹിക്ക് മമ്മീ.
ദൈവം നിന്നെ അനുഗ്രഹിക്കട്ടെ, സംരക്ഷിക്കട്ടെ, ശക്തിയും, ബുദ്ധിയുമുള്ള നല്ലൊരു മനുഷ്യനാകാന്‍ ഇട വരുത്തട്ടെ.
പിന്നെ ബേസ്ബോള്‍ കളിക്കാരനും!
ആ പിന്നെ ബേസ്ബോള്‍ കളിക്കാരനും.
നീ എന്തെടുക്കുവാ?
ഒന്നുമില്ല.
അതൊന്ന് കളയുന്നുണ്ടോ.
ചിയോ ട്രക്കിന്‍റെ കാര്യത്തില്‍ സഹായിക്കാന്‍ പറഞ്ഞു,
കഴിഞ്ഞപ്പോ നേരം വൈകി,
നിന്നോട് പറയാന്‍ പറ്റിയില്ല, സോറി.
ഞാനൊരിക്കലും മറക്കാത്തത് എന്താണെന്നറിയാമോ?
എന്താ?
ഒന്നും കഴിക്കാതെയാ എന്‍റെ മക്കള് കിടന്നുറങ്ങിയത്.
അടുത്തയാഴ്ചത്തേക്കുള്ളത് കുറച്ച് ഞാന്‍ കൊണ്ടുവന്നിട്ടുണ്ട്, ഇപ്പോൾ കിടന്നുറങ്ങ്.
ഞാനെന്‍റെ പരമാവധി ശ്രമിക്കുന്നുണ്ട്, ഡൂല്‍സെ.
എന്നെപ്പോലൊരു വയസ്സന് ജോലി കിട്ടാന്‍ പ്രയാസമാണെന്ന് നിനക്കറിയാല്ലോ.
ന്യായീകരണം തുടങ്ങി.
ആ ജോലിയൊന്ന് കിട്ടിക്കോട്ടെ.
എല്ലാം ശരിയാകും.
മോഹന വാഗ്‌ദാനങ്ങള്‍?
എനിക്കൊരവസരം താ.
എനിക്ക് പ്രശ്നമില്ല യുവാന്‍ ഹോസേ. പിള്ളേരുടെ കാര്യമാ.
നാളെ നിങ്ങള്‍ക്കാ ലൈറ്റ് ശരിയാക്കാന്‍ പറ്റുമോന്ന് നോക്കാം, അല്ലെങ്കില്‍ വേറെ വഴി നോക്കാം.
ഞാനാ ദിവസങ്ങള്‍ മിസ് ചെയ്യുന്നു, ഡൂല്‍സെ.
ഒരിക്കലും വന്നിട്ടില്ലാത്ത ആ ദിവസങ്ങളെ ഞാനും മിസ് ചെയ്യുന്നു.
ഒന്നിവിടന്ന് പോകാമോ, യുവാന്‍ ഹോസേ!
ലിയോപോള്‍ഡോ! നിന്നോട് ഞാന്‍ ഹോംവര്‍ക്ക് ചെയ്തു തീര്‍ക്കാന്‍ പറഞ്ഞു!
ആരാ അത്? ഡാഡി?
ലിയോ!
ലിയോപോള്‍ഡോ, ഒന്ന് ശല്യപ്പെടുത്താതെ പോകാമോ!
ആരാ അവിടെ? ആരാ?
ആരാണവിടെ? ഞാനിപ്പോ പോലീസിനെ വിളിക്കും!
ലിയോപോള്‍ഡോ!
ലിയോപോള്‍ഡോ വാതില്‍ തുറക്ക്!
ലിയോപോള്‍ഡോ വാതില്‍ തുറക്കാന്‍!
മറ്റേ താക്കോല്‍!
എന്തായിപ്പോ ഉണ്ടായത്?
പറയ്! എന്താ പറ്റിയത്?
ആരെയാ നീ കണ്ടേ? പറയ്!
നീയെന്തിനാ നിലവിളിച്ചേ?
ഞാനല്ല നിലവിളിച്ചത്!
റോഡ്രിഗോ!
എന്ത് പറ്റി?
ഒന്നുമില്ല മമ്മി.
നീയെന്തിനാ നിലവിളിച്ചത്?
ലിയോപോള്‍ഡോ എന്നെ പേടിപ്പിച്ചു.
ഉണ്ടായ സംഭവങ്ങള്‍ ഒന്നുകൂടെ പറയാമോ. ആരാ വീടിനകത്ത് കയറിയത്?
എനിക്കറിയില്ല.
ആരോ എന്‍റെ കിടപ്പുമുറിയില്‍ കടക്കാന്‍ നോക്കി സാര്‍.
ആളുടെ മുഖം കണ്ടോ?
അയാളെക്കുറിച്ച് എന്തെങ്കിലും കാര്യങ്ങള്‍ ഓര്‍ക്കാന്‍ പറ്റുന്നുണ്ടോ?
ഞാന്‍ ഒന്നും കണ്ടില്ല.
എന്നെ കിടപ്പുമുറിയില്‍ പൂട്ടിയിട്ടിരിക്കുകയായിരുന്നു. ഞാനൊന്നും തന്നെ കണ്ടില്ല.
എന്നിട്ട് നിങ്ങള്‍ കിടപ്പുമുറിയില്‍ നിന്ന് പുറത്ത് വന്നേയില്ലേ?
വന്നു.
എന്നിട്ടെന്തുണ്ടായി?
അതവിടെ ഇല്ലായിരുന്നു... അത് പോയിരുന്നു.
എനിക്ക് ഭ്രാന്താണെന്ന് തോന്നുന്നുണ്ടോ?
നിങ്ങളിങ്ങനെ അസ്വസ്ഥയാകാതെ. ഇത് ഞങ്ങള്‍ കേസുമായി ബന്ധപ്പെട്ട് സാധാരണ ചോദിക്കാറുള്ള ചോദ്യങ്ങളാ.
എത്രകാലമായി, നിങ്ങളീ വീട്ടില്‍ താമസിക്കാന്‍ തുടങ്ങിയിട്ട്?
5 വര്‍ഷം.
ഈ പൊളിഞ്ഞുവീഴാന്‍ പോകുന്ന മേല്‍ക്കൂരക്ക് കീഴില്‍ താമസിക്കാന്‍ തുടങ്ങിയിട്ട് അഞ്ചു വര്‍ഷമായി.
നിങ്ങളിങ്ങോട് മാറാന്‍ എന്താ കാരണം?
ഈ വീട് വര്‍ഷങ്ങളായി ഉപേക്ഷിക്കപ്പെട്ട് കിടക്കുകയായിരുന്നു,
ഗവര്‍മെന്‍റ് ഇത് വില്‍പ്പനക്ക് വച്ചു, എനിക്കിത് ലാഭത്തിന് കിട്ടി.
ഇപ്പോള്‍ നമ്മളതിന്‍റെ നഷ്ടം സഹിച്ചു കൊണ്ടിരിക്കുന്നു.
അതിശയം തന്നെ, എത്ര പെട്ടെന്നാണല്ലേ ആളുകള്‍ നന്ദിയില്ലാത്തവരായിത്തീരുന്നത്?
ആദ്യമായിട്ടാണൊ ഇങ്ങനെയൊരു സംഭവം നടക്കുന്നത്?
ഇന്നലെ രാത്രി എന്‍റെ മകനെന്തോ കണ്ടെന്ന് തോന്നുന്നു. പക്ഷേ അവനത് പറയാന്‍ കൂട്ടാക്കുന്നില്ല.
എന്താ മോനേ ഉണ്ടായത്? നീ വീടിനകത്ത് ആരെയെങ്കിലും കണ്ടിരുന്നോ?
ലിയോ...
ഇന്‍സ്പെക്ടര്‍ നിന്നോട് ചോദിക്കുന്നത് കേട്ടില്ലേ.
ഒന്നുകൊണ്ടും പേടിക്കണ്ട, എല്ലാം ഞങ്ങള്‍ നോക്കിക്കോളാം.
ലിയോപോള്‍ഡോ.
ലിയോപോള്‍ഡോ!
പോട്ടെ, സാരമില്ല, അവനെ നിര്‍ബന്ധിക്കണ്ട.
ഒരുകാര്യം പറയ്,
നിങ്ങള്‍ക്കാരെങ്കിലുമായി പ്രശ്നങ്ങളുണ്ടോ?
ഈ വീട്ടില്‍ താമസിക്കാന്‍ ആഗ്രഹിക്കുന്ന ആരെയെങ്കിലും നിങ്ങൾക്കറിയാമോ?
ഇല്ലില്ല... ഞങ്ങള്‍ക്ക് ആരുമായും യാതൊരു വിധ പ്രശ്നങ്ങളുമില്ല.
ഇന്നലെ രാത്രി നിങ്ങളെവിടെയായിരുന്നു?
കവലയിലുള്ള ബാറില്‍.
അവസാനമായി ഒരു ചോദ്യം കൂടി.
നേരത്തെ ഈ വീട്ടിലാരാ താമസിച്ചിരുന്നതെന്ന് അറിയാമോ?
അവരെക്കുറിച്ച് എന്തെങ്കിലും അറിയാമോ?
അപ്പോ ശരി, തല്‍ക്കാലം ഇത്രേയുള്ളൂ.
ഇതാണെന്‍റെ കാര്‍ഡ്.
നന്ദി.
മമ്മി...
ഞാനവരെ കണ്ടു. അവരെന്നോട് സംസാരിച്ചു.
ആര്?
ആരെയാ നീ കണ്ടത്?
അവര്‍ മമ്മിയോട് ഒരുകാര്യം പറയാന്‍ പറഞ്ഞു.
എന്ത്, എന്നോടോ?
പക്ഷേ പേടിക്കരുത്.
പറയ്!
റോഡ്രിഗോയുടെ കൂടെ കളിക്കാന്‍ പാടില്ലെന്ന് അവര്‍ പറഞ്ഞു.
വേറെന്താ അവര്‍ പറഞ്ഞത്? പറയ്, വേറെന്താ അവര്‍ പറഞ്ഞത്?!
പക്ഷേ പേടിക്കരുത്.
ശരി, ഞാന്‍ പേടിക്കില്ല. പറയ്!
ഇത് മമ്മിക്ക് തരാന്‍ പറഞ്ഞു.
എന്താ അതില്‍ എഴുതിയിരിക്കുന്നേ?
എന്താ മമ്മി അതില്‍ എഴുതിയിരിക്കുന്നേ?
ഒന്നുമില്ല.
മമ്മി...
റോഡ്രിഗോടെ കൂടെ കളിക്കാന്‍ പാടില്ലെന്ന് പറയുന്നതെന്താ?
എന്ത് പറ്റി മോനേ?
മമ്മീം, ഡാഡീം നോക്കിക്കൊള്ളാട്ടോ. ഒന്നും പേടിക്കണ്ടാട്ടോ.
ഞങ്ങളെ സാത്താന്‍റെ പ്രലോഭനങ്ങളില്‍ അകപ്പെടാതെ കാത്തുരക്ഷിക്കേണമേ,
...സാത്താനില്‍ നിന്ന് രക്ഷിക്കേണമേ.
ചരിത്രരേഖകള്‍.
നിഗൂഡതകള്‍ നിറഞ്ഞ വീട്ടില്‍ വച്ച് സ്ത്രീ കുടുംബാംഗങ്ങളെ കൊന്നു.
കുടുംബം സ്വന്തം വീട്ടില്‍ നിന്ന് അപ്രത്യക്ഷരായി.
എക്ക്ഹാര്‍ട്ട് കുടുംബത്തിന്‍റെ വിചിത്രമായ തിരോധനം പോലീസ് അന്വേഷിക്കുന്നു.
ശനി, നവംബര്‍ 15, 1921
കാണാതായ ജോസ് അവിലസും, സൊറായ റോഡ്രിഗസും.
അയല്‍ക്കാര്‍ ഭീതിയില്‍,
30 വര്‍ഷങ്ങള്‍ക്ക് മുന്‍പ് സമാനസംഭവം നടന്നിരുന്നു. നമ്മുടെ രാജ്യത്ത് സ്ഥിരതാമസമാക്കിയ എക്ക്ഹാര്‍ട്ട് എന്ന ഇംഗ്ലീഷ് കുടുംബം,
വിചിത്രമായ സാഹചര്യങ്ങളില്‍ അപ്രത്യക്ഷരായിരുന്നു.
പോലീസുകാരേ!
എന്‍റെ വീട്ടില്‍ നിന്നിറങ്ങിപ്പോ!
ഗട്ട്!
എന്ത് പറ്റി?!
മഹാനായ വാസ്തുശില്പിയുടെ കാഴ്ചപ്പാട്.
ഇറാഹീം എക്ക്ഹാര്‍ട്ട് നിര്‍മ്മിച്ച വീട്.
ആധാരം.
ഗുഡ് ആഫ്റ്റര്‍നൂണ്‍.
അനുഗ്രഹിച്ചാലും പിതാവേ.
ദൈവം നിന്നെ അനുഗ്രഹിച്ച് സംരക്ഷിക്കട്ടെ.
എന്താ പരിപാടി?
നല്ല ഉഗ്രന്‍ മഴ വരുന്നുണ്ട്. പറഞ്ഞത് വല്ലതും കേട്ടോ?
ഇന്ന് സന്ദര്‍ശനദിവസമല്ലെന്ന് എനിക്കറിയാം ബ്രദര്‍, പക്ഷേ സര്‍വ്വശക്തനായ ദൈവത്തിന്‍റെ നാമത്തില്‍, എനിക്കാ തടവുകാരിയോട് സംസാരിക്കാനുണ്ട്,
അധികം സമയമെടുക്കില്ല...
അതിനെന്താ, നിങ്ങള്‍ക്കിഷ്ടമുള്ളപ്പോഴൊക്കെ വരാം. അവര്‍ക്കിപ്പോ സഹായം ആവശ്യമാണ്.
എന്തേ? കുഴപ്പം വല്ലതുമുണ്ടായോ?
അവരുടെ മനോനില തെറ്റിക്കൊണ്ടിരിക്കുകയാണെന്ന് തോന്നുന്നു, മരിച്ചവരെ കാണാമെന്നൊക്കെയാ പറയുന്നേ.
പ്രേതം, ഒരു നശിച്ച പ്രേതം.
അതാണോ ആ കണ്ണാടിയില്‍ അങ്ങനെ എഴുതിയത്?
അത് കാഴ്ചക്കെങ്ങനെ?
ഒരു കിളവന്‍... കയ്യില്‍ ഒരു കത്തിയും പിടിച്ച്. അയാളുടെ കയ്യില്‍ ഒരു നശിച്ച കത്തിയുണ്ടായിരുന്നു.
എന്താ പറയേണ്ടത് എന്നെനിക്കറിയില്ല.
ദൈവത്തെക്കുറിച്ച് സംസാരിക്കാനാണ് നിങ്ങളെന്‍റെ വീട്ടിലേക്ക് വന്നത്. പക്ഷേ ചെകുത്താന്‍റെ കഥകള്‍ കേള്‍ക്കാന്‍ നിങ്ങള്‍ക്ക് മനസ്സില്ല,അല്ലേ?
ഞാനീ വീടിനെക്കുറിച്ച് അന്വേഷിച്ചു, മിസിസ്. ഡൂല്‍സെ. ഒരു നൂറ്റാണ്ട് മുന്‍പാണ് ഈ വീട് പണിതത്.
ഈ വീട് പണിതയാള്‍, ഇറാഹിം, ഒരു ഇംഗ്ലിഷ് മേസ്തിരിയായിരുന്നു.
ഞാന്‍ വായിച്ചതനുസരിച്ച്, ഈ സ്ഥലത്ത് തന്നെ വീട് പണിയാനായിട്ടാണ് അയാള്‍ യൂറോപ്പില്‍ നിന്നും വന്നത്.
കാരണം താനിവിടെ മനുഷ്യോല്‍പ്പത്തിയുടെ പരമമായ സത്യം കണ്ടെത്തുമെന്നയാള്‍ പറഞ്ഞിരുന്നു.
എന്നിട്ടെന്ത് സംഭവിച്ചു?
ഒരു വിശദീകരണത്തിനും പഴുതില്ലാതെ, ഇറാഹിമും കുടുംബവും ഒരോരുത്തരായി ഈ വീട്ടില്‍ നിന്ന് അപ്രത്യക്ഷരാവുകയായിരുന്നു.
കുറെക്കാലം കഴിഞ്ഞപ്പോള്‍, ഈ സര്‍ക്കാര്‍ ഈ വീട് ഏറ്റെടുത്ത് ആവശ്യക്കാര്‍ക്ക് നൽകാന്‍ തീരുമാനിച്ചു.
പക്ഷേ അധികം താമസിയാതെ അവരും അപ്രത്യക്ഷരായി.
മിസിസ്. ഡൂല്‍സെ...
...ഇവിടെന്താ സംഭവിച്ചതെന്ന് എന്നോട് പറയൂ.
നിനക്ക് കോഫി വേണോ?
നിനക്കെന്നോട് ദേഷ്യമുണ്ടോ യുവാന്‍ ഹോസെ?
എന്തായിപ്പോ ചോദിക്കാന്‍?
ഒന്നുമില്ല.
കുട്ടികളെ താഴെ കണ്ടോ?
ഉം.
ഞാനവരോട് പുറത്ത് ബ്ലോക്കില്‍ പോയി കളിച്ചോളാന്‍ പറഞ്ഞു.
ഇല്ല!! അവരൊരുമിച്ചു പോകാന്‍ പാടില്ല യുവാന്‍ ഹോസേ! അവരൊരുമിച്ചു പോകാന്‍ പാടില്ല!
ഡൂല്‍സെ...
എന്ത് നരകമൊക്കെയാണിവിടെ നടക്കുന്നത്?
പറയ്!
ഞാന്‍ നിന്നോട് പറഞ്ഞല്ലോ...
ഇവിടെ എന്തൊക്കെയോ നടക്കുന്നുണ്ട്! പൈശാചികമായതെന്തോ!
ഡൂല്‍സെ! അഞ്ചു കൊല്ലമായി നമ്മളിവിടെ താമസിക്കുന്നു, ഇന്നേ വരെ ഞാനൊന്നും കണ്ടിട്ടില്ല!
ലിയോപോള്‍ഡോയും അവരെ കണ്ടതാണ്!
അവരിത് അവന് കൊടുത്തു!
യുവാന്‍ ഹോസേ നിന്‍റെ മകനെ കൊല്ലും
ഇതാരാണെഴുതിയത്?
നീയതെന്നോട് പറയുമെന്നാ ഞാന്‍ കരുതിയത്.
എന്നെയങ്ങനെ നോക്കാതെ. ഞാനല്ല അതെഴുതിയത്!
ശരി! എന്തെങ്കിലുമാവട്ടെ!
എന്താ നീയീ ചെയ്യുന്നേ?
ഇനി ഞാനിവിടെ നില്‍ക്കില്ല.
ചുമ്മാ ഓരോന്ന് ഉണ്ടാക്കാതെ വീട്ടില്‍ അടങ്ങി നില്‍ക്ക്, മനസ്സിലായോ?
എനിക്ക് വിവാഹമോചനം വേണം.
എന്നിട്ട് നീയെന്ത് ചെയ്യാന്‍ പോകുന്നു?
നീയെവിടെ പോകാന്‍ പോകുന്നു?
നിന്‍റെ കയ്യിലതിന് പണമുണ്ടോ?
നമുക്കീ വീട് വില്‍ക്കാം, എന്നിട്ട് പകുതിയെനിക്ക് താ.
ഞാനിന്ന് തന്നെ എന്‍റെ മക്കളെയും കൂട്ടി പോകും.
ഞാനെന്ത് തെറ്റാ ചെയ്തേ?
പറയ്. ഞാനെന്ത് തെറ്റാ ചെയ്തേ?
ഈ പ്രശ്നം മുഴുവനുമുണ്ടാക്കുന്നത് നീയാണ്, ശരിയല്ലേ!?
നോക്ക് യുവാന്‍ ഹോസേ, നമ്മുടെ ബന്ധമൊക്കെ പണ്ടേ തീര്‍ന്നതാ.
എനിക്കെന്താ ചെയ്യാന്‍ കഴിയുന്നതെന്ന് നോക്കട്ടെ, എനിക്ക് തയ്ക്കാന്‍ പറ്റും, ഞാന്‍ രോഗിയൊന്നും അല്ലല്ലോ, നോക്കട്ടെ!
എന്‍റെ കുട്ടികള്‍ ഈ വീട്ടില്‍ നിന്ന് പോകുന്നില്ല.
നിനക്ക് ബാഗുമെടുത്ത് വല്ല പാലത്തിനടിയില്‍ പോയി കിടക്കണേല്‍ ആയിക്കോ, കുട്ടികളെ കൊണ്ടുപോകാന്‍ പറ്റില്ല.
എന്നെ വിട്... എന്നെ വിട്!
കുട്ടികളെ നിന്‍റെയോപ്പം വിടുമെന്നാണോ കരുതുന്നേ? ഏഹ്? അങ്ങനെ തോന്നുന്നുണ്ടോ?
അങ്ങനെ തന്നെ വിശ്വസിച്ചോ! കാരണമെന്താണെന്നറിയാമോ?
കാരണം ആകുഞ്ഞുങ്ങള്‍ക്ക് ഒരു വറ്റ് വായില്‍ വച്ച് കൊടുക്കാന്‍ എന്നെക്കൊണ്ടേ പറ്റൂ.
എന്നെ വിട്!
ഞാന്‍ നിന്നെ വിടാം,
പക്ഷേ നീയെന്‍റെ കുഞ്ഞുങ്ങളെയെങ്ങാനും കൊണ്ടുപോയാല്‍, നിന്‍റെ പരിശുദ്ധ മാതാവാണെ സത്യം, ഞാന്‍ നിന്നെ കണ്ടുപിടിക്കും.
പിന്നെ നീയൊരിക്കലും അവരെ കാണില്ല!
മനസ്സിലായോ?
നിനക്ക് മനസ്സിലായോന്ന്?!
അപ്പോ, എന്നെയെന്തിനാ ഇങ്ങോട്ട് വിളിച്ചുകൊണ്ടുവന്നത്?
ഞാന്‍ നിനക്കൊരു സമ്മാനം കൊണ്ടുവന്നിട്ടുണ്ട്.
അതേ! അതിനിന്നെന്‍റെ ബെര്‍ത്ത്ഡേ ഒന്നും അല്ലല്ലോ!
പക്ഷേ നീ കണ്ണടക്കണം.
എന്തായിത്?
കുഞ്ഞിചന്ദ്രന്‍. ആര്‍ക്കെങ്കിലും ഭയം തോന്നിയാല്‍ ഇത് മുറുക്കിപ്പിടിച്ചാല്‍ മതി, ഞാന്‍ സഹായത്തിനെത്തും.
നിന്നെ ഇങ്ങനെ കാണാനാ കൂടുതല്‍ ഭംഗി.
റോഡ്രിഗോ!
- എന്താ? - വാ, കളിക്കാന്‍ പോകാം!
- വരുന്നു! നീ വരുന്നുണ്ടോ? - നീ പൊയ്ക്കൊ. നമുക്ക് പിന്നെക്കാണം.
റോഡ്രിഗോ!
എന്താ?
നീയെന്‍റെ ബോയ്ഫ്രണ്ടാകുമോ?
അതിന് ഞാന്‍ നിന്‍റെ ബോയ്ഫ്രണ്ടാണല്ലൊ, അല്ലേ?
ആണോ? എന്നാ പൊയ്ക്കൊ! ശരി!
ആരാ വന്നിരിക്കുന്നതെന്ന് നോക്കൂ! ഇത്തിരിക്കുഞ്ഞന്‍!
അടി! നീ ഔട്ടാകും!
നീ ഔട്ടാകുമെടാ പാഴേ ! വണ്‍ ടു ത്രീ! വണ്‍ ടു ത്രീ!
ഓട്! വാ, വാ! എടുക്ക്! ആഹാ! എറിയ്!
എത്തി!
ഒന്ന് നില്‍ക്കണേ, ജോത്സ്യന്‍റെ വീടെവിടെയാണെന്നറിയാമോ?
മലയാളം പരിഭാഷകൾക്ക് സന്ദ൪ശിക്കുക www.malayalamsubtitles.org www.facebook.com/groups/MSONEsubs
ഇതാണ് വിക്ടോറിയ.
ഇവള്‍ നിന്നെ കാണാന്‍ വന്നതാ.
കണ്ടതില്‍ സന്തോഷം, ഞാന്‍ ഡൂല്‍സെ.
ഇവള്‍ക്കെന്നെ കാണാന്‍ പറ്റില്ലേ?
എന്‍റെ സഹോദരി ഒരു ആക്സിഡന്‍റില്‍ വര്‍ഷങ്ങള്‍ക്ക് മുന്‍പേ മരണപ്പെട്ടിട്ടുണ്ടാകണം.
പക്ഷേ ദിവ്യപ്രവര്‍ത്തിക്ക് നന്ദി, അവള്‍ ഇരുലോകങ്ങള്‍ക്കുമിടയില്‍ കുടുങ്ങിപ്പോയി.
ഭൌതികമായതൊന്നും അവള്‍ക്ക് കണ്ണുകള്‍ കൊണ്ട് കാണാനാകില്ല,
പക്ഷേ അവൾക്ക് സമയത്തിനതീതമായത് കാണാനാവും.
നിനക്ക് ഞങ്ങളെ ആവശ്യമുണ്ടെന്ന് വിക്ടോറിയക്കറിയാം, ഡൂല്‍സെ.
ഇനി പറയൂ.
എന്തിനാ നീയിങ്ങോട്ട് വന്നത്?
മിസിസ്. ഡൂല്‍സെ, ആ കടലാസിങ്ങ് തരൂ.
മിസിസ്. ഡൂല്‍സെ, ഞാന്‍ പറയുന്നത് ശ്രദ്ധിച്ച് കേള്‍ക്കണം, ഇത് വളരെ പ്രധാനമാണ്.
നിങ്ങള്‍ കണ്ണടച്ചിരിക്കേണ്ടത് വളരെ പ്രധാനമാണ്.
എന്തൊക്കെ കേട്ടാലും കണ്ണ് തുറക്കുകയും ചെയ്യരുത്. മനസ്സിലായോ?
അതെന്താ?
ചിലപ്പോഴൊക്കെ നമ്മുടെ സ്വന്തം കണ്ണുകളാണ് നമ്മുടെ ഏറ്റവും വലിയ ശത്രുക്കള്‍.
അങ്ങനെ പറയാനെന്താ കാരണം?
കാരണം അതീതമായ കാഴ്ച അത് നല്‍കുന്നില്ല.
വിക്ടോറിയ മരിച്ചവരെ ഞാനുമായി ബന്ധിപ്പിക്കും, നിങ്ങള്‍ ഞങ്ങളെ സഹായിക്കണം.
എന്താ ഞാന്‍ ചെയ്യേണ്ടത്?
നിങ്ങള്‍ കേള്‍ക്കുന്നത് മാത്രം വിശ്വസിക്കുക, കണ്ണ് തുറന്നാല്‍, മരിച്ചവര്‍ പോയ്ക്കളയും.
തുടങ്ങാം...
എന്തൊരു തണുപ്പ്.
മിണ്ടരുത്; കണ്ണുകള്‍ തുറക്കരുത്.
എന്ത്?! അതെന്തായിരുന്നു?!
ഡൂല്‍സെ, കണ്ണുകള്‍ തുറക്കരുത്. കണ്ണ് തുറക്കാതെ വെറുതെ കേട്ടാല്‍ മതി.
ശാന്തയാക്...
ഡാഡി... എന്താണീ ചെയ്യുന്നത്?
ആരാ?! ആരാണത്?!
വിക്ടോറിയ. അവള്‍ ബന്ധപ്പെട്ടു.
ഞാന്‍ നിന്‍റെ ഡാഡിയല്ല.
ഡാഡി, അങ്ങനെ പറയരുത്.
ഞാന്‍ പറഞ്ഞില്ലേ, നീയെന്‍റെ മകനല്ല.
- ഡാഡി, എന്നോട് ക്ഷമിക്കൂ. - വായടക്ക്!
ഞാന്‍ പറഞ്ഞു! എന്നെ ഡാഡിയെന്ന് വിളിക്കരുത്!
റോഡ്രിഗോ ഹോസേ ഹെര്‍ണാണ്ടസ് മാത്രമാണ് എന്‍റെ ഒരേയൊരു മകന്‍!
നീ വെറും...
ഡാഡി എന്നോട് ക്ഷമിക്കൂ,
എന്നെ കൊല്ലല്ലേ...
എന്നെ കൊല്ലല്ലേ!
എന്‍റെ വീട്ടീന്നിറങ്ങിപ്പോ!
മിസിസ്. ഡൂല്‍സെ!
പോ! എന്‍റെ വീട്ടീന്നിറങ്ങിപ്പോ!
ശാന്തയാക് മിസിസ്. ഡൂല്‍സെ! ശ്വാസം എടുക്ക്!
നിങ്ങള്‍! നിങ്ങള്‍ക്കെന്നെ പേടിപ്പിക്കാനല്ലേ!
എടുക്ക്! അവനെ എടുക്ക്!
കമോണ്‍ ലിയോപോള്‍ഡോ! കമോണ്‍, കമോണ്‍!
കമോണ്‍!
എടുക്ക് ചുവോ! എറിയ്, എറിയ്!
എടുക്ക്, എടുക്ക്!
ഗട്ട്!
അടിപൊളി, സറായ്!
റോഡ്രിഗോ! റോഡ്രിഗോ! എണീക്ക്!
വേഗം പോയി ആരെയെങ്കിലും വിളിക്ക്! ഓടിപ്പോ!
സഹായിക്ക്! സഹായിക്കാന്‍ പറയ്! സഹായിക്കാന്‍ പറയ്! അനങ്ങാതെ നിക്കല്ലേ, സഹായിക്ക്! ഇത് നിന്‍റെ അനിയനാണ്!
എല്ലാത്തിനും ഓരോ സമയമുണ്ട്, സൂര്യന് കീഴെയുള്ള പ്രവര്‍ത്തികള്‍ക്കെല്ലാം സമയമുണ്ട്.
ഇന്ന്...
നവംബര്‍ 11
ജനിക്കാനും, മരിക്കാനും ഒരു സമയമുണ്ട്,
കൊല്ലാനും, സുഖപ്പെടുത്താനും സമയമുണ്ട്,
പൊളിച്ചടുക്കാനും, കെട്ടിപ്പടുക്കാനും സമയമുണ്ട്,
കരയാനും, ചിരിക്കാനും സമയമുണ്ട്,
പുണരാനും, പിരിഞ്ഞു പോകാനും സമയമുണ്ട്,
നിശബ്ദനാവാനും, ആരവം മുഴക്കാനും സമയമുണ്ട്,
സ്നേഹിക്കാനും, വെറുക്കാനും സമയമുണ്ട്,
യുദ്ധത്തിനും, സമാധാനത്തിനും സമയമുണ്ട്.
മാരിയോ...
ഇനിയെനിക്ക് സഹോദരനായി നീ മാത്രമേയുള്ളൂ.
എന്നെ ഒറ്റക്കാക്കി പോകല്ലേ.
ഒരിക്കലുമില്ല, ദൈവം സത്യം, ഒരിക്കലും പോകില്ല.
2011, നവംബര്‍.
ഇതിന്‍റെ ആവശ്യമില്ല, ഡൂല്‍സെ. അരുത്.
30 വര്‍ഷങ്ങള്‍, ഫാദര്‍, 30 വര്‍ഷങ്ങള്‍ക്ക് മുന്‍പ് ഞാനെന്‍റെ ഒരു മകനെ ശവമടക്കി.
30 വര്‍ഷങ്ങള്‍, ജയിലിനുള്ളില്‍ മര്‍ദ്ദനങ്ങളും,
അധിക്ഷേപങ്ങളും,
നാണക്കേടും സഹിച്ചു.
എന്നിട്ടും ഞാന്‍ ജീവിച്ചു, എന്‍റെ മറ്റേ മകനെ ജീവനോടെ കണ്ടെത്താനാകുമെന്ന ഒരേയൊരു പ്രതീക്ഷയോടെ,
പക്ഷേ ഇനിയെനിക്കൊന്നും അന്വേഷിക്കാനില്ല,
ഒന്നും കണ്ടെത്താനില്ല.
അതെന്താ?
എന്തുകൊണ്ടിങ്ങനെയൊക്കെ സംഭവിക്കണം?
ചിലയാളുകള്‍ പറയും, ദൈവത്തിന്‍റെ വഴികള്‍ നിഗൂഢമാണെന്ന്.
കുന്തമാണ്.
ഫാദര്‍, ഇന്ന് സന്ദര്‍ശനദിവസമല്ല. കേള്‍ക്കുന്നുണ്ടോ?
സത്യമായ വാക്കുകള്‍.
സുഹൃത്തേ, മറ്റേ ഓഫീസര്‍ സമ്മതിച്ചിരുന്നു.
ഇന്നലെ സന്ദര്‍ശനദിവസമല്ലാതിരുന്നിട്ടും ഞാന്‍ നിങ്ങളെ കടത്തി വിട്ടില്ലേ? എന്നെ അധിക്ഷേപിക്കരുത്.
ഇവര്‍ക്ക് തീരെ സുഖമില്ല, ഏത് സമയത്തും എന്തും സംഭവിക്കാം.
ഒന്നും സംഭവിക്കില്ല, ഫാദര്‍. ഇവരെന്നില്‍ വിശ്വാസമര്‍പ്പിച്ചിരുന്നെങ്കില്‍, കാര്യങ്ങള്‍ വ്യത്യസ്തമായിരുന്നേനെ.
ദൈവവുമായി ഇനിയൊരു അനുരഞ്ജനത്തിന് കഴിയുമെന്ന് തോന്നുന്നില്ല, ഫാദര്‍.
ഇന്ന് 11 ആണ്, ഡൂല്‍സെ, അത് വെറുമൊരു തീയതി മാത്രമാണ്,
നവംബര്‍ 11, 2011, 11 മണി, 11 മിനിറ്റ്,
11 സെക്കന്‍റ്. സാധാരണ ദിവസം...
...വെറുമൊരു സാധാരണ ദിവസം.
എന്തിന്?
കാരണം, മക്കളുടെ കണ്ണില്‍ അമ്മ, അവരുടെ ദൈവമാണ്. അതുകൊണ്ട്.
എനിക്കീ ലോകത്തോട് വിട പറയാനിനി വിരലിലെണ്ണാവുന്ന ദിവസങ്ങളെയുള്ളൂ,
പക്ഷേ നീയെനിക്ക് നൽകിയ സന്തോഷം കൂടാതെ എന്‍റെ ഹൃദയത്തിന് മിടിക്കാതിരിക്കാനാവുന്നില്ല.
എന്‍റെ മകന്, എന്‍റെ പേര് നല്‍കണം, നിന്‍റെ ഭര്‍ത്താവിന്‍റെ കുടുംബപ്പേരും. യുവാന്‍ ഹോസേ നല്ലവനാണ്...
...അയാളെ വിട്ടു കളയരുത്. എനിക്കാകാന്‍ കഴിയാതിരുന്ന നല്ല പിതാവാകാന്‍ അയാള്‍ക്ക് സാധിക്കും.
ഓരോ തവണ നീയിത് വായിക്കുമ്പോഴും,
പ്രപഞ്ചത്തിന്‍റെ ഏതോ ഒരു കോണിലിരുന്ന് ഞാന്‍ നിന്നെ സ്വപ്നം കാണുന്നുണ്ടാകും, എന്ന് മറക്കരുത്.
നിന്‍റെ ഹൃദയത്തിലെ സ്വര്‍ഗ്ഗം
ലിയോപോള്‍ഡോ റോഡ്രിഗേസ്.
ഡാഡി!
ആരാ അവിടെ?!
ആരാ?!
ആരാ അവിടെ?!
ഞാന്‍ പോലീസിനെ വിളിക്കും!
ലിയോപോള്‍ഡോ!
പേടിക്കണ്ട.
ലിയോപോള്‍ഡോ വാതില്‍ തുറക്ക്!
ലിയോപോള്‍ഡോ വാതില്‍ തുറക്കാന്‍!
മറ്റേ താക്കോല്‍!
ലിയോപോള്‍ഡോ, എന്നെ നോക്ക്.
എന്‍റെ മുഖത്തേക്ക് സൂക്ഷിച്ച് നോക്ക്, എന്‍റെ ശബ്ദം ശ്രദ്ധിച്ച് കേള്‍ക്ക്. ഇത് ഞാനാണ് ലിയോ, നിന്‍റെ മമ്മി.
എന്ത് പറ്റി ലെയ്റ്റൊ, നീയെന്നെ പേടിപ്പിച്ചു കളഞ്ഞല്ലോ.
നീ ഉടുപ്പ് മാറ്റിയതല്ലേ, എന്നിട്ടും എന്തൊരു മൂത്രം നാറ്റമാടാ പന്നീ നിന്നെ.
മമ്മി നിന്നെ തല്ലിയോ?
റോഡ്രിഗോ, കുഞ്ഞനിയാ.
ഇന്നത്തെപ്പോലെ ഒരു ദിവസം ഞാന്‍ നിനക്കാ ചന്ദ്രനെ തന്നിട്ട് പറഞ്ഞു,
എപ്പോഴെങ്കിലും നിനക്ക് പേടി തോന്നിയാല്‍ ഞാന്‍ വന്ന് നിന്നെ രക്ഷിക്കും എന്ന്.
നീ ഓര്‍ക്കുന്നില്ലേ?
മമ്മിക്ക് വയസ്സായല്ലോ.
ഒരുപാട് വര്‍ഷങ്ങള്‍ കടന്നു പോയി ലെയ്റ്റോ, ഒരുപാട് വര്‍ഷങ്ങള്‍.
ഞാന്‍ പറയുന്നത് നീ ശ്രദ്ധിച്ച് കേള്‍ക്കണം; നീയെനിക്ക് വേണ്ടി ഒരു കാര്യം ചെയ്യണം.
മമ്മി... എന്താ കാര്യം?
നീ റോഡ്രിഗോയുടെ കൂടെ കളിക്കരുത്!
എന്തൊക്കെ വന്നാലും, നീ നിന്‍റെ അനിയന്‍റെ കൂടെ കളിക്കരുത്, വെറും മൂന്ന് ദിവസത്തേക്ക് മതി.
എനിക്ക് വേണ്ടി നീയത് ചെയ്യണം, നിന്നെയും നിന്‍റെ അനിയനെയും സഹായിക്കാനാ ഞാനിവിടെ വന്നത്.
ഇതാ, ഇത് നിന്‍റെ അമ്മക്ക് കൊടുക്കണം, ഞാനാണിത് തന്നതെന്ന് അവളോട് പറയരുത്.
പിന്നെ നീയിത് വായിക്കരുത്, നീയിത് വായിക്കരുത്, ലിയോപോള്‍ഡോ.
നിന്‍റെ അനിയനും ഇക്കാര്യം അറിയാന്‍ പാടില്ല. സത്യം ചെയ്യുമോ? സത്യം ചെയ്യുമോ?
ഇത് നമ്മുടെ കൊച്ചു രഹസ്യമായിരിക്കും, ഇല്ലേ?
മമ്മി... ഞാന്‍ വലുതാകുമ്പോ ആരായിത്തീരും?
ഏറ്റവും നല്ല ബേസ്ബോള്‍ കളിക്കാരന്‍.
മമ്മി എപ്പോഴാ തിരിച്ചു വരിക?
എന്താ പറ്റിയത്?
പറയ്! എന്താ പറ്റിയത്?
എന്തായിത്? ഒരു ചില്ല് ബോളോ?
ഇതൊരു കുഞ്ഞിചന്ദ്രനാണ്, എപ്പോഴെങ്കിലും നിനക്ക് പേടി തോന്നിയാല്‍ ഞാന്‍ നിന്നെ സഹായിക്കാനായി അവിടെയെത്തും.
ഇതെനിക്ക് തരുമോ?
തരാം, തരാം, പക്ഷേ ഇങ്ങ് വാ, മമ്മി നിന്നെ കാണട്ടെ, വാ.
ലിയോ!
എന്ത് പറ്റി?
ഒന്നുമില്ല മമ്മി.
നീയെന്തിനാ നിലവിളിച്ചത്?
ലിയോപോള്‍ഡോ എന്നെ പേടിപ്പിച്ചു.
നിങ്ങളാരാണ്?
എങ്ങോട്ടാ പോകുന്നത്?
ഡാഡി, ഞാന്‍ റോഡ്രിഗോയെ എന്‍റെ ബെഡ്റൂമില്‍ കണ്ടു, അവന് ജീവനുണ്ടായിരുന്നു.
വേണ്ട ഡാഡി, അരുത്. എന്തായീ ചെയ്യുന്നേ?
ഞാന്‍ നിന്‍റെ അച്ഛനല്ല.
വേണ്ട ഡാഡി! അങ്ങനെ പറയല്ലേ!
ഞാന്‍ പറഞ്ഞില്ലേ!
നീയെന്‍റെ മകനല്ല!
- എന്നോട് ക്ഷമിക്ക് ഡാഡി. - വായടക്ക്!.
പിന്നെ, ഇനി നീയെന്നെ ഡാഡിയെന്ന് വിളിച്ചു പോകരുത്.
റോഡ്രിഗോ ഹോസേ ഹെര്‍ണാണ്ടസ് മാത്രമായിരുന്നു എന്‍റെ ഒരേയൊരു മകന്‍.
നീ ഒരു...
എന്നോട് ക്ഷമിക്ക് ഡാഡി. എന്നെ കൊല്ലല്ലേ! വേണ്ട, എന്നെ കൊല്ലല്ലേ!
യുവാന്‍ ഹോസേ.
ലിയോപോള്‍ഡോ, അവന്‍റെ പേര് ലിയോപോള്‍ഡോ എന്നായിരുന്നു.
നമുക്ക് സംസാരിക്കാം. വരൂ.
അപ്പോ ഒരുപാട് നാളുകള്‍ക്ക് മുന്‍പ്, പിന്നെ ഇവനെന്‍റെ മകനുമല്ല.
ഇവന്‍ നിന്‍റെ മകനാണ്, വാ, നമുക്ക് സംസാരിക്കാം, വാ.
ഇവനെന്‍റെ മകനല്ല, ഇവനെന്‍റെ മകനല്ല.
ആണ്, ഇവന്‍ നിന്‍റെ മകനാണ്, മകനാണ്, നിര്‍ത്ത്, നിര്‍ത്ത്, അത് മാറ്റ്.
എന്നെ തൊടരുത്.
എന്താ നിനക്ക് വേണ്ടത്!? ഏഹ്! പറയ്!
നിര്‍ത്ത് ഡാഡി! വേണ്ട!
യേശുവിന്‍റെ രക്തമേ എന്നെ രക്ഷിക്കണേ, യേശുവിന്‍റെ രക്തമേ എന്നെ രക്ഷിക്കണേ.
നിര്‍ത്ത്! വേണ്ട, വേണ്ട!
നിര്‍ത്ത് ഡാഡി! നിര്‍ത്ത്, നിര്‍ത്ത്, നിര്‍ത്ത്!
നിര്‍ത്ത് ഡാഡി!
പറയൂ! ആരാണ് നീ?
എന്‍റെ മുഖത്തേക്ക് സൂക്ഷിച്ച് നോക്ക്, ഡൂല്‍സെ, എന്‍റെ ശബ്ദം ശ്രദ്ധിച്ച് കേള്‍ക്ക്.
ഞാന്‍ നിന്‍റെ മകനാണ്, ലിയോപോള്‍ഡോ.
നിര്‍ത്ത് ഡാഡി!
ഞാന്‍ വരുന്നത് 2071ല്‍ നിന്നാണ്, ഈ വീടെന്നെ നിന്നിലേക്കെത്തിക്കാനായി ഒരായുസ്സ് മുഴുവന്‍ ഞാന്‍ കാത്തിരുന്നു.
എങ്ങനെ? ഇതങ്ങനെ സംഭവിക്കും?
ശാസ്ത്രത്തിനോ മതത്തിനോ സത്യം കണ്ടെത്താനായിട്ടില്ല.
എന്ത് സത്യം?
സമയം അവസാനിക്കുന്ന ഈ വീട്ടിലെ വെറും കളിപ്പാവകള്‍ മാത്രമാണ് നമ്മള്‍.
ആ ദിവസം എന്താണ് സംഭവിച്ചത്? നിനക്കെന്താണ് സംഭവിച്ചത്?
അന്ന് നിങ്ങളെന്നെ രക്ഷിച്ചു, അന്ന് യുവാന്‍ ഹോസേ എന്നെ കൊല്ലേണ്ടതായിരുന്നു, പക്ഷേ നിങ്ങള്‍ കൃത്യസമയത്തെത്തി.
എനിക്കൊന്നും മനസ്സിലാകുന്നില്ല, ഞാന്‍ സമയത്തെത്തിയില്ല.
ഇന്ന് നവംബര്‍ 11 ആണ്, ഇന്ന് വീട് നിങ്ങളെ 1981 ലേക്ക് കൊണ്ടുപോകും.
വേണ്ട! എന്തിനാണ് നീയിതെനിക്ക് തരുന്നത്?
നീയെന്നോട് യുവാന്‍ ഹോസെയെ കൊല്ലാന്‍ ആവശ്യപ്പെടുകയാണോ?
ഒരിക്കല്‍ നിങ്ങളത് ചെയ്തതാണ്, എന്നെ രക്ഷിക്കാനുള്ള ഏകമാര്‍ഗ്ഗം അതാണ്.
ഇല്ല!
ഇനി ഒട്ടും സമയമില്ല!
എനിക്കെങ്ങനെ തിരിച്ചു പോകാന്‍ കഴിയുമെന്ന് മാത്രം പറയ്, എനിക്ക് റോഡ്രിഗോയേ കൂടി രക്ഷിക്കാമല്ലോ.
ഈ വീടിന്‍റെ ശക്തിയെ കവച്ചുവെക്കുക എന്നത് നമുക്ക് അസാധ്യമായ കാര്യമാണ്,
ഈ വീട്, അതിനിഷ്ടമുള്ള സമയത്തേക്ക് നമ്മെ കൂട്ടിക്കൊണ്ട് പോകുകയേയുള്ളൂ.
വേണ്ട, വേണ്ട!
ഞാന്‍ നിന്നെ ഒത്തിരി മിസ് ചെയ്തു. എനിക്ക് പേടിയുണ്ട്, നല്ല പേടിയുണ്ട്.
ഞാന്‍ പറയുന്നത് കേള്‍ക്കൂ അമ്മേ.
പണ്ട് ഈ വീട്ടില്‍ താമസിച്ചിരുന്ന കുടുംബക്കാരും മേസന്‍മാരും ഭാവികാലത്ത് ഇവിടെ പ്രത്യക്ഷപ്പെട്ടിട്ടുണ്ട്.
അവരുടേതല്ലാത്ത ഒരു കാലത്താണ് അവരിപ്പോള്‍ ജീവിക്കുന്നത്.
മതി ലിയോപോള്‍ഡോ, ഒരുപാടായി.
ഞാന്‍ പറയുന്നത് കേള്‍ക്കണം! ഈ കത്തി പിടിക്ക്, ഇത് നിങ്ങളുടെയും നിങ്ങളുടെ സമയത്തിന്‍റെയും ഭാഗമായി മാറും.
എന്റെ ശരിക്കുള്ള അച്ഛനെ കൊന്ന ആ അസുഖത്തിന്റെ സൂചനകൾ എനിക്ക് 12 വയസ്സായപ്പോൾ കണ്ടുതുടങ്ങി.
18 വയസ്സായപ്പോള്‍, ഒരു ചികിത്സക്കും എന്നെ രക്ഷിക്കാന്‍ കഴിയില്ലായിരുന്നു. ഇന്ന് നിങ്ങള്‍ക്കതിന് കഴിയും.
ഇന്ന് നിങ്ങളെന്നെ വിട്ടു കളയരുത്. ഇന്ന് നിങ്ങളെന്നെ ആ വര്‍ഷത്തിലേക്ക് കൂട്ടിക്കൊണ്ട് പോകണം...
ആരാണ് നീ?!
എന്‍റെ മുഖത്തേക്ക് സൂക്ഷിച്ച് നോക്ക്. എന്‍റെ ശബ്ദം ശ്രദ്ധിച്ച് കേള്‍ക്ക്.
ഇല്ല... ഇല്ല.
എനിക്കധികം സമയമില്ല, എനിക്ക് പോകണം.
വേണ്ട!
നിന്‍റെ അമ്മയെ നോക്കണം, എന്നെ നന്നായി നോക്കണം.
എപ്പോഴും നല്ലവനായിരിക്കണം.
ലിയോപോള്‍ഡോ!
മമ്മി, പോകല്ലേ!
ലിയോപോള്‍ഡോ, നീയിവിടന്ന് പോ!
നിന്‍റെ മറ്റേ അമ്മയോടൊപ്പം പോ, ഇനിയും നിന്നെ സംരക്ഷിക്കാന്‍ എനിക്ക് സാധിക്കില്ല.
ലിയോ!
ലിയോപോള്‍ഡോ. ആരാണിത് ചെയ്തത്?
വാ, വാ മോനേ.
പേടിക്കണ്ട, വാ, ഞാന്‍ നോക്കിക്കോളാം നിന്നെ.
എന്റെ ശരിക്കുള്ള അച്ഛനെ കൊന്ന ആ അസുഖത്തിന്റെ സൂചനകൾ എനിക്ക് 12 വയസ്സായപ്പോൾ കണ്ടുതുടങ്ങി.
18 വയസ്സായപ്പോള്‍, ഒരു ചികിത്സക്കും എന്നെ രക്ഷിക്കാന്‍ കഴിയില്ലായിരുന്നു. ഇന്ന് നിങ്ങള്‍ക്കതിന് കഴിയും.
ഇന്ന് നിങ്ങളെന്നെ രക്ഷിക്കണം, ഇന്ന് നിങ്ങളെന്നെ വിട്ടു കളയരുത്.
വേണ്ട!
യേശുവിന്‍റെ രക്തമേ എന്നെ രക്ഷിക്കണേ, യേശുവിന്‍റെ രക്തമേ, യേശുവിന്‍റെ രക്തമേ എന്നെ രക്ഷിക്കണേ.
ഓഹ് ദൈവമേ, എന്‍റെ പൊന്നു ദൈവമേ.
ഞാനാണിതിനെല്ലാം കാരണം. ഞാൻ ചെയ്തത് ശരിയായെന്ന് തോന്നുന്നുണ്ടോ?
ദൈവം എന്നോട് ക്ഷമിക്കുമെന്ന് തോന്നുന്നുണ്ടോ?
എന്നോടൊപ്പം വരൂ.
സൂക്ഷിച്ച്, അവനിപ്പോഴും വളരെ ദുർബലനാണ്.
പേടിക്കേണ്ട, ലിയോ, പേടിക്കേണ്ട.
ഇതൊക്കെയാണെങ്കിലും ദൈവം ഈ വീടിനെ മറന്നില്ല, ഫാദർ.
പക്ഷേ ഇനിയും എനിക്കെന്‍റെ മകനെ സംരക്ഷിക്കാനാവില്ല. സമയം, സമയം എന്‍റെ പിടിയിൽ നിന്ന് വഴുതിപ്പോയി.
ഇവിടെ തടവിലാക്കപ്പെട്ട വൃദ്ധയായ ഞാന്‍ അവനെ എങ്ങനെ സംരക്ഷിക്കാനാണ്?
ഹേയ് ഫാദർ! ഹേയ്! ഹേയ് ഫാദർ, നിങ്ങളോടാണ്!
എന്താ പ്രശ്നം?
ഈ പയ്യനേതാ?
അവൻ തടവുകാരിയുടെ മകനാണ്, അവൻ സമയത്തിലൂടെ യാത്ര ചെയ്തു, അവനെ ഞങ്ങൾക്ക് വീടിനുള്ളിൽ നിന്ന് കിട്ടിയതാണ്.
അവൻ അനാഥാലയത്തിൽ നിന്നുള്ള കുട്ടിയാണ്. എന്തെങ്കിലും പ്രശ്നമുണ്ടോ?
ഞാന്‍ പൊയ്ക്കൊട്ടെ?
പൊയ്ക്കൊളൂ.
രോഗലക്ഷണങ്ങൾ ഇതുവരെ പ്രത്യക്ഷപ്പെട്ടില്ലെങ്കിലും, ലിയോക്ക് സുഖമില്ല. അവന് ഹൃദ്രോഗം പാരമ്പര്യമായി കിട്ടിയിട്ടുണ്ട്.
30 വർഷങ്ങൾക്ക് മുൻപ് എനിക്കവനെ സംരക്ഷിക്കാൻ കഴിഞ്ഞില്ല, പക്ഷേ ഇപ്പോഴെനിക്കതിന് കഴിയും.
അവനെ ഏറ്റെടുക്കാൻ പറ്റിയ ഒരിടത്തേക്കവനെ കൊണ്ടുപോകാൻ എന്നെ സഹായിക്ക്, അവനെ സഹായിക്കാൻ കഴിയുന്ന ഒരിടത്തേക്ക്.
എല്ലാം തികഞ്ഞ ഒരു സ്ഥലം എനിക്കറിയാം.
ഞാൻ റോഡ്രിഗോയെ മിസ് ചെയ്യുന്നു. നമുക്കവനെ ഇനിയും കാണാൻ പറ്റുമെന്ന് തോന്നുന്നുണ്ടോ?
തീർച്ചയായും ലിയോ. ഒരുപക്ഷേ ജീവിതത്തിൽ, അല്ലെങ്കിൽ മരണത്തിൽ,
ന്യായവിധിയുടെ അന്ത്യ ദിവസത്തിൽ, ലോകാവസാനത്തിന്‍റെ ദിവസത്തിൽ.
ഈ വീടിന് പുറത്തുള്ള മനോഹരമായ ലോകം അവൻ അറിയട്ടെ.
അവൻ വീണ്ടും ചിരിക്കട്ടെ.
എന്‍റെ മകനോടെനിക്കായി കാത്തിരിക്കാൻ പറയ്, ഇവിടെയെനിക്കിനി അധികസമയം അവശേഷിക്കുന്നില്ല.
ആമേൻ.
പരിഭാഷ: ഷിഹാബ് എ ഹസ്സന്‍ FB: shihab.jub / ടെലഗ്രാം: @shihabmsone
എ ഡയണിയും, മമാലിഡയും, എക്കാലത്തെയും ഏറ്റവും മികച്ച അമ്മമാർ.
ദി ഹൌസ് അറ്റ് ദി എന്‍ഡ് ഓഫ് ടൈം.
എംസോണ്‍ റിലീസ് - 1234 http://www.malayalamsubtitles.org/ www.facebook.com/msonepage